《夜坐读书有感效坡老作短诗寄允兆翁晋季豹三》
明代·茅维

石床横素书，漆灯挂青焰。
引幞不耐眠，危坐意清宴。
瓦盆覆残不，绮石当圜砚。
索笔赋短章，书成自精绚。
冷月侵疏槐，荒山噭荒鸡。
虫吟豆花中，叶坠石苔面。
垂头何所思，阑干忽凭遍。
一入静者怀，机锋似□箭。
恨无三益友，相对发绮辨。
露湿还松房，青林火不见。

作者简介：浙江归安人，字孝若。茅坤子。工诗，亦善作杂剧。与臧懋循、吴稼竳、吴梦旸称四子。不得志于科举，以经世自负，尝诣阙上书，希得召见。陈当世大事，不报。有《嘉靖大政记》、《论衡》、《表衡》、《策衡》、《十赉堂集》。